Laer beurtkragfase in vooruitsig  (Argieffoto: Severin D./Unsplash) Fase 1-beurtkrag sal van Maandag 05:00 tot verdere kennisgewing geld. Beurtkrag is op Kersdag vir die eerste keer in baie lank heeltemal opgeskort. Eskom het vroeër gesê fase 2-beurtkrag sal eers geld en dan fase 3, maar het nou bevestig fase 1 sal voorlopig ingestel word. “Dit is moontlik danksy die laer vraag na elektrisiteit gedurende die dag, wat beteken ons is minder afhanklik van noodopwekkingsreserwes.” Eskom het wel ŉ beroep op gebruikers gedoen om steeds verantwoordelik krag te gebruik. Die beurtkragprentjie lyk nie rooskleurig vir die volgende paar maande nie. Teen middel Januarie sal die vraag na elektrisiteit weer skerp styg en dit hou ŉ aansienlike risiko in, het Eskom vroeër gesê. Beurtkrag bly onvermydelik totdat daar 4 000 MW tot 6 000 MW tot die kragnetwerk gevoeg kan word.